Държавен вестник, бр. 66, 2014 г., стр. 150

СТР.  150	
Д Ъ Р Ж А В Е Н  В Е С Т Н И К 	
БРОЙ  66
рамките на тринадесет часа седмично, съв­
падащи с установеното работно време, които 
се отчитат като работно време по смисъла 
на чл. 187 ЗМВР.
Чл. 11. (1) Изпращането и/или определяне­
то на служители от МВР за участие в курсове 
за професионално обучение в присъствена, 
дистанционна или комбинирана форма се 
извършва със заповед на главния секретар 
на МВР.
(2) Заповедите по ал. 1 се изготвят от ДЧР 
въз основа на предложение на ръководителите 
на структурите по чл. 37 ЗМВР, изпратено 
чрез директора на ДЧР до главния секретар 
на МВР.
(3) Предложенията по ал. 2 се изпращат в 
ДЧР не по-късно от 20 дни преди началната 
дата на курса.
Чл. 12. (1) Участието на служителите в курс 
за професионално обучение се прекратява в 
следните случаи:
1. по здравословни причини въз основа на 
издаден болничен лист или решение на ТЕЛК; 
2. при възникнала служебна необходимост;
3. поради слаб успех;
4. при отстраняване по дисциплинарен ред;
5. при отсъствие по уважителни причини 
повече от една четвърт от продължителността 
на курса;
6. при осъждане за умишлено престъпление 
от общ характер; 
7. при прекратяване на служебното или 
трудовото правоотношение с МВР;
8. по собствено желание при първоначално 
професионално обучение.
(2) За прекратяване участието на служител 
в курс за професионално обучение ръководи­
телите на структурите по чл. 37 ЗМВР или 
обучаващите институции на МВР изпращат 
в тридневен срок чрез директора на ДЧР до 
главния секретар на МВР мотивирано пред­
ложение.
Чл. 13. (1) Обучаващите институции на 
МВР издават на служителите документ, 
удостоверяващ придобитата професионална 
квалификация.
(2) Удостоверяващият документ се изда­
ва в седемдневен срок след завършването 
на курса, изпраща се до съответното звено 
„Човешки ресурси“, обслужващо структурата, 
в която служителят изпълнява държавната 
служба в МВР, и се предоставя срещу подпис 
на служителя.
Чл. 14. Звената „Човешки ресурси“ прилагат 
заверено копие на удостоверяващия документ 
към личното кадрово дело (ЛКД) на служи­
теля и въвеждат данните в автоматизираната 
информационна система (АИС) за управление 
на човешките ресурси.
Раздел III
Видове професионално обучение с откъсване 
от работа
Чл. 15. Чрез първоначалното професионал­
но обучение обучаемите придобиват основни 
професионални знания и умения за изпълнение 
на длъжностните задължения по основните 
дейности на МВР съгласно чл. 6, ал. 1 ЗМВР.
Чл. 16. Първоначалното професионално 
обучение се провежда в присъствена форма 
или комбинирана форма и се реализира в 
базов и специализационен етап, включващи 
самостоятелни теоретични и теоретико-прак­
тически модули и практически стажове.
Чл. 17. (1) Базовият етап е предназначен 
за придобиване на основни теоретико-прак­
тически знания за изпълнение на дейностите 
на основната структура.
(2) Специализационният етап е предназ­
начен за придобиване на знания и умения за 
изпълнение на длъжностните задължения на 
длъжностите от съответното професионално 
направление.
Чл. 18. Теоретичните и теоретико-прак­
тическите модули завършват с полагане на 
изпити.
Чл. 19. (1) Практическите стажове на 
обучаемите се провеждат по съответните на­
правления на дейност в структурите на МВР, 
от които са изпратени на обучение.
(2) Практическите стажове се провеждат 
по специализирана учебна документация, 
разработена от обучаващите институции на 
МВР, съгласувана с главните дирекции или 
заинтересованите основни структури и утвър­
дена от главния секретар на МВР.
Чл. 20. (1) На курс за първоначално про­
фесионално обучение се изпращат:
1. държавните служители – стажанти по 
чл. 157, ал. 7 ЗМВР;
2. държавни служители, без първоначално 
професионално обучение, на които предстои 
преназначаване на друга длъжност в рамките 
на съответния вид длъжност или по-висока, 
в същата или друга структура на МВР, за ко­
ято се изисква задължително първоначално 
професионално обучение.
(2) Дипломираните курсанти от АМВР и 
от висшите военни училища, обучавани за 
нуждите на МВР, не подлежат на първоначално 
професионално обучение.
(3) Не подлежат на първоначално профе­
сионално обучение служителите от МВР с 
придобита образователно-квалификационна 
степен на висшето образование „бакалавър“ 
в АМВР в различна от редовна форма на 
обучение, преназначени на длъжности за дър­
жавни служители с висше образование, ако 
придобитата в АМВР специалност съответства 
на изискванията, определени в длъжностната 
характеристика за съответната длъжност.